CELEX: 32017D2161
Language: fi
Date: 2017-11-20 00:00:00
Title: Neuvoston päätös (YUTP) 2017/2161, annettu 20 päivänä marraskuuta 2017, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta

21.11.2017   
            
            
               FI
            
            
               Euroopan unionin virallinen lehti
            
            
               L 304/48
            
         NEUVOSTON PÄÄTÖS (YUTP) 2017/2161,
   annettu 20 päivänä marraskuuta 2017,
   siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 22 päivänä heinäkuuta 2014 päätöksen 2014/486/YUTP (1) siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina).
            
         
               (2)
            
            
               Neuvosto hyväksyi 3 päivänä joulukuuta 2015 päätöksen (YUTP) 2015/2249 (2), jolla jatkettiin EUAM Ukrainan toimeksiantoa 30 päivään marraskuuta 2017 saakka ja vahvistettiin operaation rahoitusohje 30 päivään marraskuuta 2016 saakka.
            
         
               (3)
            
            
               Neuvoston päätöksellä (YUTP) 2016/712 (3) mukautettiin 30 päivänä marraskuuta 2016 päättyvän kauden rahoitusohjetta ja neuvoston päätöksellä (YUTP) 2016/2083 (4) säädettiin rahoitusohjeesta 1 päivänä joulukuuta 2016 alkavaa ja 30 päivänä marraskuuta 2017 päättyvää kautta varten.
            
         
               (4)
            
            
               Vuoden 2017 strategisen uudelleenarvioinnin perusteella EUAM Ukrainaa olisi jatkettava 31 päivään toukokuuta 2019 saakka.
            
         
               (5)
            
            
               Olisi vahvistettava rahoitusohje 1 päivänä joulukuuta 2017 alkavalle ja 31 päivänä toukokuuta 2019 päättyvälle kaudelle.
            
         
               (6)
            
            
               Päätös 2014/486/YUTP olisi näin ollen muutettava tämän mukaisesti.
            
         
               (7)
            
            
               EUAM Ukraina toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/486/YUTP seuraavasti:
   
               1)
            
            
               Korvataan 14 artiklan 1 kohta seuraavasti:
               ”1.   EUAM Ukrainaan liittyviin menoihin tarkoitettu rahoitusohje 30 päivään marraskuuta 2014 saakka on 2 680 000 euroa.
               EUAM Ukrainaan liittyviin menoihin tarkoitettu rahoitusohje 1 päivänä joulukuuta 2014 alkavalla ja 30 päivänä marraskuuta 2015 päättyvällä kaudella on 13 100 000 euroa.
               EUAM Ukrainaan liittyviin menoihin tarkoitettu rahoitusohje 1 päivänä joulukuuta 2015 alkavalla ja 30 päivänä marraskuuta 2016 päättyvällä kaudella on 17 670 000 euroa.
               EUAM Ukrainaan liittyviin menoihin tarkoitettu rahoitusohje 1 päivänä joulukuuta 2016 alkavalla ja 30 päivänä marraskuuta 2017 päättyvällä kaudella on 20 800 000 euroa.
               EUAM Ukrainaan liittyviin menoihin tarkoitettu rahoitusohje 1 päivänä joulukuuta 2017 alkavalla ja 31 päivänä toukokuuta 2019 päättyvällä kaudella on 31 956 069,20 euroa.
               Neuvosto päättää rahoitusohjeesta seuraaville kausille.”
            
         
               2)
            
            
               Korvataan 19 artiklan toinen kohta seuraavasti:
               ”Sitä sovelletaan 31 päivään toukokuuta 2019.”
            
         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä joulukuuta 2017.
   
      Tehty Brysselissä 20 päivänä marraskuuta 2017.
      
         
            Neuvoston puolesta
         
         
            Puheenjohtaja
         
         M. REPS
      
   
   
      (1)  Neuvoston päätös 2014/486/YUTP, annettu 22 päivänä heinäkuuta 2014, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) (EUVL L 217, 23.7.2014, s. 42).
   
      (2)  Neuvoston päätös (YUTP) 2015/2249, annettu 3 päivänä joulukuuta 2015, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta (EUVL L 318, 4.12.2015, s. 38).
   
      (3)  Neuvoston päätös (YUTP) 2016/712, annettu 12 päivänä toukokuuta 2016, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta (EUVL L 125, 13.5.2016, s. 11).
   
      (4)  Neuvoston päätös (YUTP) 2016/2083, annettu 28 päivänä marraskuuta 2016, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta (EUVL L 321, 29.11.2016, s. 55).